জ্যাক ভ্যান গেলোভেন

জ্যাক ভ্যান গেলোভেন (৪ জানুয়ারী ১৯৩৪ - ২১ আগস্ট ২০০৩) ছিলেন একজন ইংরেজ প্রথম-শ্রেণীর ক্রিকেটার। তিনি লিডসের গুইসেলিতে জন্মগ্রহণ করেন। 

গেলোভেন ১৯৫৫ সালে ইয়র্কশায়ার কাউন্টি ক্রিকেট ক্লাবের হয়ে তিনটি ম্যাচ খেলেছিলেন।  পরবর্তীতে ১৯৫৬ মৌসুমের জন্য বিশেষ নিবন্ধনের মাধ্যমে লিচেস্টারশায়ারে যোগদান করেন। তিনি দশ মৌসুম ধরে লিচেস্টারশায়ার দলের নিয়মিত সদস্য ছিলেন এবং ১৯৫৯ সালে কাউন্টি ক্যাপ জিতেছিলেন।

 ক্যারিয়ার 
ভ্যান গেলোভেন একজন ডাচ পেশাদার ফুটবলারের ছেলে ছিলেন। তিনি ক্রিকেট ক্যারিয়ার গড়ার সিদ্ধান্ত নেওয়ার আগে যৌবনে ফুটবল খেলতেন।"Obituaries", Wisden 2004, p. 1561. তিনি একজন ডানহাতি মিডল অর্ডার ব্যাটসম্যান এবং মাঝারি গতির বোলার ছিলেন। গেলোভেন ২৪৭টি প্রথম-শ্রেণীর ম্যাচ খেলেছেন এবং প্রতি ইনিংসে ১৯.৪৩ রানের ব্যাটিং গড়ে ৭,৫২২ রান করেছেন। পাশাপাশি প্রতি উইকেটে ২৮.৬২ রানের বোলিং গড়ে ৪৮৬টি উইকেট নিয়েছেন এবং ১৩৭টি ক্যাচ ধরেছেন। লিসেস্টারশায়ারের খেলার সময় দলটি কাউন্টি চ্যাম্পিয়নশিপের সবচেয়ে দুর্বলতম দলগুলির মধ্যে ছিল। দলটি ১৯৫৬ থেকে ১৯৬৫ সালের মধ্যে সাতবার তালিকার সর্বনিম্ন বা দ্বিতীয় সর্বনিম্ন স্থান অর্জন করেছিল।Wisden 2004, p. 494. তাই ভ্যান গেলোভেনের ধারাবাহিকতা তাকে তার পরিসংখ্যানের চেয়েও বেশি মূল্যবান করে তুলেছিল। তিনি এক মৌসুমে তিনবার ১,০০০ রান পূর্ণ করেন। এর মধ্যে ১৯৫৯ সালে ১,৩২৪ রান করার মাধ্যমে তিনি এক মৌসুমে তার সর্বোচ্চ রান করেন। কিন্তু সামগ্রিকভাবে তার সেরা মৌসুম ছিল ১৯৬২, যখন তিনি ১,০৫৫ রান করেন এবং ১০০ উইকেট নেন। এর মাধ্যমে তিনি তার প্রথম এবং একমাত্র ডাবল র্জন করে নেন। মৌসুমের শেষ ম্যাচের দ্বিতীয় ইনিংসে দশম উইকেট নিয়ে তিনি এই কৃতিত্ব অর্জন করেন। তিনি ছিলেন ডাবল অর্জনকারী লেস্টারশায়ারের শেষ খেলোয়াড়।

 পরবর্তী বছরগুলোতে 
১৯৬২ সালের পর ভ্যান গেলোভেনের ব্যাটিংয়ে ভাটা পড়ে এবং ১৯৬৫ সালের পর তিনি প্রথম-শ্রেণীর ক্রিকেট ছেড়ে দেন। এরপর তিনি ১৯৭৩ সাল পর্যন্ত নর্থাম্বারল্যান্ডের হয়ে মাইনর কাউন্টি ক্রিকেটে খেলেন এবং ১৯৭৭ থেকে ১৯৮৩ সাল পর্যন্ত তিনি প্রথম-শ্রেণীর আম্পায়ার হিসেবে দায়িত্ব পালন করেন। ৭০ এবং ৮০ এর দশকে তিনি উত্তর ইয়র্কশায়ারের স্কারবোরোতে বসবাস করতেন। আম্পায়ারিং তালিকা থেকে অবসর নেওয়ার পর ভ্যান গেলোভেন এডিনবার্গের ফেটেস কলেজে কোচ এবং গ্রাউন্ডসম্যান হিসেবে ১২ বছর কাটিয়েছিলেন। ২০০৩ সালের আগস্টে ৬৯ বছর বয়সে তিনি এডিনবার্গে মারা যান।

 তথ্যসূত্র 

 বহিঃসংযোগ 



বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:নর্দাম্বারল্যান্ডের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:২০০৩-এ মৃত্যু
বিষয়শ্রেণী:১৯৩৪-এ জন্ম